Galbrasčiai

Galbrasčiai arba Vaičiuliai (, nuo 1938 m. Dreifurt, 1945–1946 m. , nuo 1946 m. Livenskojė, ) – gyvenvietė Kaliningrado srities šiaurės rytinėje dalyje, Krasnoznamensko rajone, 12 km į šiaurės vakarus nuo Lazdynų ir 19 km į pietryčius nuo Ragainės, Šešupės dešiniajame krante. Buvęs Mažosios Lietuvos istorinio regiono kaimas.

 Istorija 
dešinėje|miniatiūra|260px|Galbrasčių kaimo bendruomenė 1927 ir 1936 m.

Buvo vienas seniausių Šešupės žemupio kaimų, minimas 1514 m. (Galibrast).Vilius Pėteraitis, Martynas Purvinas, Galbrasčiai, Mažosios Lietuvos enciklopedija, 2000 m. Nuoroda tikrinta 2024-09-25. 1540 m. minimas Ragainės valsčiaus mokesčių mokėtojų sąrašuose (buvo 16 mokesčių mokėtojų).Vasilijus Safronovas, Vaičiuliai. Mažosios Lietuvos enciklopedija, 2009 m. Nuoroda tikrinta 2024-09-28. 1736 m. Galbrasčiuose gyveno 1 vokiečių ir 13 lietuvių valstiečių šeimų.Dr. Max Beheim-Schwarzbach, Friedrich Wilhelm's I. Colonisationswerk in Lithauen, p. 294. Hartungsche Verlags-Druckerei, Königsberg 1879. 1785 m. Galbrasčiai buvo Ragainės Sendvario domenų valsčiaus karališkasis valstiečių kaimas su 29 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 38. Karaliaučius ir Leipcigas, 1785. 1821 m. – valstiečių kaimas su 158 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 2 (G–Ko), p. 4. Kümmel, Halle, 1821. 1846 m. Galbrasčiuose buvo 45 gyvenamieji pastatai ir 405 gyventojai.Eduard Messow, Topographisch-statistisches Handbuch des Preussischen Staats, T. 1 (A–K), p. 220. Baensch, Magdeburgas, 1846. 1818 m. po administracinių reformų kaimas priskirtas Ragainės apskričiai, nuo 1922 m. – Tilžės-Ragainės apskričiai. 1874 m. tapo apskrityje suformuoto Galbrasčių valsčiaus centru, 1909–1945 m. buvo Vėdaraitiškių valsčiaus sudėtyje. Tikintieji iki 1902 m. priklausė Viešvilės, vėliau – Vėdaraitiškių evangelikų liuteronų parapijai. 1905 m. Galbrasčiuose buvo 99 gyvenamieji namai, gyveno 559 žmonės, iš jų 333 lietuviai (59,6 %); kaimas valdė 764 ha žemės.Gemeindelexikon für das Königreich Preußen, Heft I, Provinz Ostpreußen, p. 250, 251. Verlag des Königlichen Statistischen Landesamts, Berlin SW, 1907. Kaimo lietuviai šnekėjo Mažosios Lietuvos striukių patarmės Galbrasčių šnekta, artima dabartinių kauniškių tarmei.Rima Bakšienė, Mažosios Lietuvos striukių ir dabartinių vakarų aukštaičių kauniškių santykis: (pagal E. Volterio skelbtus tekstus). Kalbos istorijos ir dialektologijos problemos. 3 / sudarė Violeta Meiliūnaitė, Agnė Čepaitienė. Vilnius: Lietuvių kalbos institutas, 2015. P. 11-26. Nuoroda tikrinta 2024-09-28.

Kaimas užėmė plotą tarp Šešupės (pietuose ir vakaruose) ir pelkėtos Trapėnų girios (šiaurėje). Paupyje stovėjo senesnės, didesnės sodybos, pamiškėje – iškirsto miško plote vėliau įsikūrę nedideli viensėdžiai. Per Šešupę į Vėdaraitiškius 1923 m. nutiestas sezoninis medinis tiltas, kurį kiekvieną rudenį išardydavo dėl potvynių grėsmės. 1926 m. tiltui sugriuvus (būta aukų), valstybės lėšomis 1928 m. pastatytas naujas, gelžbetoninis.Galbrasten, Informationszentrum Ostpreußen. Nuoroda tikrinta 2024-09-28. Su kitais kaimais už Šešupės Galbrasčius jungė brastos. Kaime buvo vėjo malūnas, veikė mokykla, kolonijinių prekių krautuvė, plytinė, stovėjo paminklas Pirmojo pasaulinio karo metu žuvusiems kareiviams pagerbti.Dreifurt, Bildarchiv Ostpreußen. Nuoroda tikrinta 2024-09-28. Kaimo šiaurėje, pamiškėje, stovėjo Krageliškių sodyba (Kragelischken, nuo 1938 m. Kragelingen),Dietrich Lange, Kragelingen, Geographisches Ortsregister Ostpreußen, bildarchiv-ostpreussen.de, 2005. Nuoroda tikrinta 2024-09-28. 1885 m. joje buvo 6,Gemeindelexikon für das Königreich Preußen. 1, Provinz Ostpreußen. Berlin: Verlag des Königlichen Statistischen Bureaus, 1888, p. 244. Nuoroda tikrinta 2024-09-28. 1905 m. – 5 gyventojai.

Po Antrojo pasaulinio karo, vietiniams gyventojams pasitraukus į Vokietijos gilumą, į ištuštėjusį kaimą atkelta kolonistų iš Sovietų Sąjungos. Dauguma sodybų apleista, 1993 m. jų buvo likę tik keliolika. 1946 m. kaimas priklausė Pilkalnio, vėliau – Krasnoznamensko rajonui; 1947–2008 m. buvo Timofejevo apylinkėje, 2008–2015 m. – Aleksejevkos kaimo gyvenvietėje.

 Gyventojai 

 Žymūs žmonės 
 Galbrasčiuose gimė Kristupas Jurkšaitis (1852–1915), kunigas, spaudos darbuotojas, tautosakininkas, kalbininkas, vertėjas.

 Šaltiniai 

 Nuorodos 


Kategorija:Krasnoznamensko rajono gyvenvietės
Kategorija:Ragainės apskrities gyvenvietės